stanford-oval/wikipedia huggingface dataset:
Vito Volterra

| Vito Volterra |
| --- | --- |

Henkilötiedot
Syntynyt: 3. toukokuuta 1860 Ancona, Kirkkovaltio
Kuollut: 11. lokakuuta 1940 (80 vuotta) Rooma
Koulutus ja ura
Väitöstyön ohjaaja:  Enrico Betti
Oppilaat:  Filadelfo Insolera, René Gateaux ja Luigi Fantappiè
Tutkimusalue:  Matemaattinen analyysi ja funktionaalianalyysi
   
Vito Volterra (3. toukokuuta 1860 Ancona, Kirkkovaltio – 11. lokakuuta 1940 Rooma) oli italialainen matemaatikko ja fyysikko, joka tunnetaan erityisesti integraaliyhtälöiden ja matemaattisen biologian tutkijana. Hän oli funktionaalianalyysin perustajia.
Elämä ja ura

Volterra oli lähtöisin köyhästä juutalaisperheestä. Hän opiskeli Pisan yliopistossa ja väitteli siellä tohtoriksi hydrodynamiikasta. Vuonna 1883 hänestä tuli mekaniikan professori Pisassa. Opettajansa Enrico Bettin kuoleman jälkeen hän sai matemaattisen fysiikan professuurin Pisassa ja vuonna 1892 mekaniikan professuurin Torinossa. Vuonna 1900 hänestä tuli mekaniikan professori Roomassa.
Vuonna 1905 hänet valittiin Italian kuningaskunnan senaattoriksi. Ensimmäisen maailmansodan aikana hän työskenteli Italian ilmavoimien palveluksessa ja osallistui ilmalaivojen kehittämiseen. Kun hän kieltäytyi vannomasta uskollisuudenvalaa Benito Mussolinin hallinnolle vuonna 1931, hänet pakotettiin lähtemään yliopistosta ja erotettiin tiedeakatemiasta. Hän vietti elämänsä viimeiset vuodet ulkomailla, erityisesti Espanjassa ja Ranskassa, mutta palasi Roomaan hieman ennen kuolemaansa.
Volterran tutkimukset koskivat erityisesti analyysia. Hänet tunnetaan parhaiten työstään integraaliyhtälöiden parissa, joista eräs, Volterran yhtälö, on nimetty hänen mukaansa. Hän työskenteli myös matemaattisen biologian parissa ja tutki petoeläinten ja saaliseläinten suhteita matemaattisesti. Riippuvuussuhdetta kuvataan Lotkan–Volterran yhtälöllä.
Volterra valittiin muun muassa Royal Societyn ulkomaiseksi jäseneksi vuonna 1910 ja Paavillisen tiedeakatemian jäseneksi vuonna 1936.
Aiheesta muualla

Kuvia tai muita tiedostoja aiheesta Vito Volterra Wikimedia Commonsissa
Yhdysvaltain geologian tutkimuskeskus

Yhdysvaltain geologian tutkimuskeskus (engl. United States Geological Survey, USGS) on Yhdysvaltain sisäministeriön alainen tutkimuskeskus. Tutkimuskeskus perustettiin vuonna 1879. James F. Reilly on toiminut tutkimuskeskuksen johtajana alkuvuodesta 2018.
Aiheesta muualla

Wikimedia Commonsissa on kuvia tai muita tiedostoja aiheesta .
www.usgs.gov
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Clarence King, USGS:n perustaja
Käännös suomeksi
Wewak

| Wewak |
| --- | --- |
 Wewak
 Koordinaatit: 3°34′40″S, 143°39′20″E 
Valtio:   Papua-Uusi-Guinea
Maakunta:  Itä-Sepik
Piirikunta:  
Väkiluku (2011):  37 825
Aikavyöhyke:  UTC+10
Infobox OKVirheellinen NIMI-arvo: 
Wewak on Papua-Uuden-Guinean kolmanneksi suurin kaupunki. Se on Itä-Sepikin maakunnan pääkaupunki. Vuonna 2011 kaupungissa oli lähes 38 000 asukasta.
Wewak sijaitsee Sepik-joen suulla. Kaupungissa on lentoasema ja satama, jota käyttävät rannikkoliikenne ja Australiaan suuntaavat rahtialukset.
Kaupunkia pommitettiin pahoin Toisessa maailmansodassa, koska siellä oli japanilaisten suuri lentotukikohta. Tukikohdan alueella, 14 km itse kaupungista, on muistomerkki japanilaisten antautumiselle.
Aiheesta muualla

Kuvia tai muita tiedostoja aiheesta Wewak Wikimedia Commonsissa
Wexfordin piirikunta

Wexfordin piirikunta  (engl. Wexford County) on Yhdysvaltojen Michiganin osavaltiossa sijaitseva piirikunta. Sen väkiluku oli 33 673 vuonna 2020. Piirikunnan hallintokeskus on Cadillacin kaupunki. Piirikunta perustettiin vuonna 1840.
Aiheesta muualla

Kuvia tai muita tiedostoja aiheesta Wexfordin piirikunta Wikimedia Commonsissa
Yhdysvaltain historian museo

| Yhdysvaltain historian museo The National Museum of American History |
| --- | --- |
 Yhdysvaltain historian kansallismuseo (kuvan etualalla oleva rakennus).
Tyyppi:  kansallissmuseo, historiallinen museo
Osoite:  1300 Constitution Ave., NW, Washington, DC  
Sijainti:  14th Street and Constitution Avenue, NW, Washington, D.C. 20560
Perustettu:  1964
Johtaja:  Anthea M. Hartig, Ph.D.
Kotisivut:  americanhistory.si.edu
Koordinaatit:  38.8912°N, 77.0301°W
 fiYhdysvaltain historian museo 
     
Yhdysvaltain historian museo (Yhdysvaltain historian kansallismuseo) (engl. The National Museum of American History) on Washingtonissa sijaitseva museo, joka esittelee Yhdysvaltain historiaa erityisesti kulttuurin, politiikan, sodankäynnin, tieteen ja yhteiskuntaelämän kannalta.
Museo on perustettu vuonna 1957 Smithsonian-instituutin yhdeksi osastoksi, jolloin sen nimenä oli Historian ja teknologian museo (engl. Museum of History and Technology). Museo itsenäistyi vuonna 1964, jolloin se myös muutti omaan rakennukseensa. Yleisölle museo avattiin tammikuussa 1964. Vuosina 1969–1980 museon nimenä oli Historian ja teknologian kansallismuseo (engl. National Museum of History and Technology), jonka jälkeen se on toiminut nykyisellä nimellään. Yhdysvaltain historian kansallismuseo on edelleen osa Smithsonian-instituuttia.
Vuonna 2018 museossa kävi noin 4 miljoonaa vierailijaa. Museon vuosibudjetista 25 miljoonaa dollaria tulee liittovaltiolta ja 15,4 miljoonaa säätiöltä (2018). Kokoelmiin kuuluu noin 1,8 miljoonaa esinettä. Museon palveluksessa oli 257 kokopäiväistä työntekijää. Johtajana toimi tohtori Anthea Hartig (2018).
Yhdysvaltain historian museon museorakennuksen on suunnitellut arkkitehtuuritoimisto McKim, Mead & White, pääarkkitehtina James Kellum Smith. Rakennus peruskorjattiin vuosina 2006–2008. Vuodesta alkaen 2012 rakennusta on laajennettu, tarjoituksena saattaa työ valmiiksi vuonna 2017.
Aiheesta muualla

Kuvia tai muita tiedostoja aiheesta Yhdysvaltain historian museo Wikimedia Commonsissa
Wewoka

| Wewoka |
| --- | --- |
 Seminolen piirikunnan oikeustalo.

 Koordinaatit: 35°8′58″N, 96°29′40″W 
Valtio:  Yhdysvallat
Osavaltio:   Oklahoma
Piirikunta:  Seminole
Pinta-ala:  
 – Kokonaispinta-ala:  12,48 km²
 – Josta vettä:  0,00 km² (0 %)
Korkeus:  245 m
Väkiluku (2010):  3 430
 – Väestötiheys:  274,8 as./km²
Aikavyöhyke:  UTC-6 (kesäaika UTC-5)
 
 cityofwewoka.com 
Infobox OKVirheellinen NIMI-arvo: 
Wewoka on kaupunki Seminolen piirikunnassa Oklahoman osavaltiossa Yhdysvalloissa. Sen väkiluku oli vuoden 2010 väestönlaskennan mukaan 3 430. Wewokan pinta-ala on 12,48 neliökilometriä, josta kaikki on maata. Vuosina 2000–2010 kaupungin väkiluku laski 3,7 prosenttia. Wewoka on piirikuntansa hallintokeskus. Kaupunki perustettiin tammikuussa 1849.
Aiheesta muualla

Kuvia tai muita tiedostoja aiheesta Wewoka Wikimedia Commonsissa
Wexford

| Wexford Loch Garman |
| --- | --- |
 Wexfordin pääkatu
 vaakuna
Valtio:  Irlanti
Provinssi:  Leinster
Kreivikunta:  Wexford
Pinta-ala:  
 – Kokonaispinta-ala:  18.74   km²
Väkiluku (2011):  19 918
Motto::  Per Aquam et Ignem
 
 wexfordboroughcouncil.ie 
Infobox OKVirheellinen NIMI-arvo: 
Wexford (iiriksi Loch Garman, yolaksi Weisforthe, muinaisnorjaksi, Veisafjǫrðr) on noin 20 000 asukkaan kaupunki Irlannissa, saaren kaakkoisosassa Wexfordin kreivikunnassa.
Kaupungin perustivat viikingit 800-luvulla. Sen nimi oli Weissfiord, "mutainen vuono". Normannit valtasivat sen 1169. Kaupunki kärsi verilöylystä valloitussodan yhteydessä 1649, ja siellä taisteltiin myös Irlannin vuoden 1798 kapinassa.
Suojaisasta sijainnistaan huolimatta Wexford osoittautui huonoksi satamapaikaksi, koska joen tuoma maa-aines muodosti liikkuvia särkkiä. 1900-luvun alussa rakennettiinkin uusi syväsatama 20 kilometriä etelämmäksi, ja Westfordin oma satama jäi pienten kalastus- ja huvialusten käyttöön.
Wexfordissa on järjestetty vuosittain oopperafestivaali vuodesta 1951 alkaen. 2000-luvulla sinne rakennettiin Irlannin ensimmäinen juuri tähän tarkoitukseen suunniteltu oopperatalo. oman kaupungin festivaalin lisäksi talossa esiintyy vierailevia oopperaseurueita.
Aiheesta muualla

Kuvia tai muita tiedostoja aiheesta Wexford Wikimedia Commonsissa
Kyykäärmeet

| Kyykäärmeet |
| --- | --- |
 Aspiskyy (Vipera aspis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Kladi::  Uuskäärmeet Caenophidia
Heimo::  Kyykäärmeet Viperidae  Oppel, 1811
Alaheimot
 Azemiopinae  Kuoppakyyt Crotalinae  Varsinaiset kyykäärmeet Viperinae 
Katso myös
   Kyykäärmeet Wikispeciesissä   Kyykäärmeet Commonsissa 
Infobox OKNimi-testi OK: 
Kyykäärmeet (Viperidae) on uuskäärmeisiin (Caenophidia) kuuluva myrkyllisten käärmeiden heimo, jonka lajeja elää kaikkialla maailmassa. Kyykäärmeillä on yleensä paksu ruumis, solakka häntä ja kolmiomainen pää.
Useimmat kyykäärmeet synnyttävät eläviä poikasia. Alkuperäislajitselvennä munivat munia, joissa sikiö on jo täysin kehittyneessä tilassa.
Kuoppakyiden (Crotalinae) alaheimon lajeilla on myös infrapuna-aistielin.
Myrkyllisyys

Kyiden myrkky on aina hemotoksista, mutta osa lajeista erittää sekä hemotoksista että neurotoksista myrkkyä. Vanhan maailman myrkkykäärmeistä kyykäärmeillä on kehittynein myrkkyelin. Kyiden hampaat ovat niin pitkät, että ne eivät normaalisti mahtuisi suljettuun suuhun. Tästä syystä lyhyeksi kehittynyt yläleukaluu taittuu linkkuveitsen tapaan kokoon. Käärmeen purressa hampaat taittuvat salamannopeasti esiin ja iskeytyvät saaliiseen. Myrkky alkaa saman tien vaikuttaa, ensin lamauttaen ja lopulta tappaen saaliseläimen. Vaikka saaliit ehtivätkin juosta pitkähköjäkin matkoja pureman jälkeen, kyy löytää ne yleensä kuolleena seuraamalla hajujälkeä tarkan hajuaistinsa avulla. Käärme nielee saaliinsa pää edellä.
Luokittelu

Kyykäärmeiden heimo jakautuu kolmeen alaheimoon, joissa on yhteensä 364 lajia:
Azemiopinae
Azemiops
Kuoppakyyt (Crotalinae)
Vesimokkasiinit (Agkistrodon)
Atropoides
Bothriechis
Bothrocophias
Keihäskäärmeet (Bothrops)
Calloselasma
Cerrophidion
Kalkkarokäärmeet (Crotalus)
Deinagkistrodon
Garthius
Gloydius
Kyömynenäkyyt (Hypnale)
Surukukut (Lachesis)
Metlapilcoatlus
Mixcoatlus
Ophryacus
Ovophis
Porthidium
Protobothrops
Kääpiökalkkarokäärmeet (Sistrurus)
Aasiankuoppakyyt (Trimeresurus)
Tropidolaemus
Varsinaiset kyykäärmeet (Viperinae)
Puukyyt (Atheris)
Puffadderit (Bitis)
Konnakyyt (Causus)
Sarvikyyt (Cerastes)
Daboia
Efat (Echis)
Eristicophis
Macrovipera
Montatheris
Montivipera
Proatheris
Pseudocerastes
Kyyt (Vipera)
Aiheesta muualla

ITIS: Viperidae (englanniksi)
Waltham Forest

| Waltham Forest |
| --- | --- |
 Waltham Forestin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°35′28″N, 0°00′50″W
Pinta-ala:  38,8078 km2
Väkiluku:  276 700  (2018)
Lähialueet:  Epping Forest, Redbridge, Newham, Hackney, Haringey, Enfield
 fiWaltham Forest 
Waltham Forest (London Borough of Waltham Forest) on yksi Lontoon 32:sta kaupunkipiiristä ja sijaitsee kaupunkialueen koillisosassa. Sen pinta-ala on 39 neliökilometriä, ja siellä asui vuonna 2017 noin 276 000 ihmistä. Waltham Forest sai nykyiset rajansa vuonna 1965, kun Chingford, Leyton ja Walthamstow yhdistettiin yhdeksi kaupunkipiiriksi.
Liikenne

Lontoon metron Central Line ja Victoria Line kulkevat piirin kautta.
Aiheesta muualla

http://www.independent.co.uk/property/why-is-everybody-moving-to-waltham-forest-9608301.html
Kuvia tai muita tiedostoja aiheesta Waltham Forest Wikimedia Commonsissa
Lontoon kaupunkipiirit
Barking and Dagenham
Barnet
Bexley
Brent
Bromley
Camden
City of Westminster
Croydon
Ealing
Enfield
Greenwich
Hackney
Hammersmith and Fulham
Haringey
Harrow
Havering
Hillingdon
Hounslow
Islington
Kensington and Chelsea
Kingston upon Thames
Lambeth
Lewisham
Lontoon City
Merton
Newham
Redbridge
Richmond upon Thames
Southwark
Sutton
Tower Hamlets
Waltham Forest
Wandsworth
Vääräjärvi (Hämeenlinna)

| Vääräjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Hämeenlinna (Kalvola)
Koordinaatit:  61°02′10″N, 23°57′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lontilanjoen valuma-alue (35.27)
Laskujoki:  suo-oja Lontilanjoen latvahaaraan 
Järvinumero:  35.273.1.007
Mittaustietoja
Pinnankorkeus:  124,1  m tai 124  m 
Rantaviiva:  0,972 km 
Pinta-ala:  2,743  ha 
 fiVääräjärvi 
Vääräjärvi  on Kanta-Hämeessä Hämeenlinnan Kalvolan Ohtisessa sijaitseva metsäjärvi.
Maantietoa

Järvi sijaitsee Kokemäenjoen vesistössä Vanajaveden–Pyhäjärven alueen Lontilanjoen valuma-alueellan. Viimeksi mainittuun alueeseen sisältyy neljännen jakovaiheen Lontilanjoen yläosan valuma-alue, johon järvi kuuluu. Järven ympäristö on Vääränjärven suolla olevaa soistunutta metsää, joka on tiheästi ojitettua. Järveen on johdettu neljä suo-ojaa, joista pohjoiseen kulkeva on järven laskuoja. Järven vedenpinnan korkeus on 124,1 metriä meren pinnan yläpuolella, joten laskuoja putoaa yli seitsemän metriä ennen laskemistaan Iso Ohtislammista tulevaan ojaan. Järvi on 450 metriä pitkä, 100 metriä leveä ja sen rantaviivan pituus on 1,0 kilometriä. Järvi on autio, vaikka sen kiertää metsätie ja etelärantaa ohittaa kävelypolku. Järven pinta-ala on 2,7 hehtaaria.
Zakir Hussain

| Zakir Hussain |
| --- | --- |

Intian presidentti
 13. toukokuuta 1967 -3. toukokuuta 1969  
Edeltäjä:  Sarvepalli Radhakrishnan
Seuraaja:  V. V. Giri
Henkilötiedot
Syntynyt: 8. helmikuuta 1897 Kaimganj, Farrukhabad, Uttar Pradesh
Kuollut: 3. toukokuuta 1969 (72 vuotta)
Tiedot
Puolue:  sitoutumaton
Uskonto:  islam
Zakir Hussain (urduksi ‏ذاکر حسین‎, Zākir Husain; 8. helmikuuta 1897 – 3. toukokuuta 1969) oli intialainen opettaja ja poliitikko, joka toimi maansa presidenttinä 1967-1969.
Hussain tuli tunnetuksi Intian koulutusjärjestelmän kehittäjänä. Hän perusti kansallisen muslimiyliopiston New Delhiin. Poliittisella urallaan hän ehti toimia Biharin kuvernöörinä ja Intian varapresidenttinä ennen kuin hänestä tuli maansa kolmas presidentti.
Wey

| Wey |
| --- | --- |
 Weyjoki Guildfordissa.
Maat:  Yhdistynyt kuningaskunta
Kreivikunnat:  Hampshire, Surrey, Berkshire
Vesistöalue ja valuma-alueen tietoja
Päävesistöalue:  Thamesjoen vesistöalue
Pinta-ala:  904 km²
Joen uoman kohteita
Alkulähde:  Lähdejokien yhtymä, Tilford
Laskupaikka:  Thamesjoki, Weybridge
Mittaustietoja
Pituus:  140 km
Keskivirtaama:  6,76 m³/s (MQ)
Muuta
Muualla:  Wikimedia Commons
  
Weyjoki on noin 140 kilometrin pituinen Thamesin sivujoki Kaakkois-Englannissa. Sen 904 neliökilometriä laaja valuma-alue sijaitsee pääosin Surreyssä mutta ulottuu myös Hampshiren ja Berkshiren alueelle.
Yläjuoksullaan Wey muodostuu kahdesta haarasta. North Wey saa alkunsa Hampshirestä läheltä Altonia, josta se virtaa itäkoilliseen Froylen, Bentleyn ja Farnhamin ohi. South Wey saa alkunsa Haslemerestä ja yhtyy North Weyhin Tilfordin kohdalla. Sieltä joki jatkaa kulkuaan kohti pohjoista Surrey Hillsin kansallismaisemassa. Ohitettuaan Godalmingin ja Guildfordin kaupungit se saapuu lopulta Weybridgeen, jossa se laskee vetensä Thamesiin.
Weyn jokilaaksossa esiintyy niin nummia kuin metsää ja tulvaniittyjäkin. Surrey Hillsin lisäksi joen ympäristössä on myös muita luonnonsuojelualueita, kuten Wey Valley Meadows, jossa pesii taivaanvuohia, töyhtöhyyppiä ja kuningaskalastajia.
Wey oli yksi Britannian ensimmäisistä joista, josta tehtiin kulkukelpoinen rakentamalla 32 kilometriä pitkä kanava Godalmingista Thamesiin vuonna 1653. Nykyään kanava on virkistyskäytössä ja sen ylläpidosta vastaa National Trust, jonka Guildfordin vierailukeskuksessa on näyttely kanavan historiasta.
Aiheesta muualla

Kuvia tai muita tiedostoja aiheesta Wey Wikimedia Commonsissa
The Wey Valley
Zakir Naik

Zakir Abdul-Karim Naik vuonna 2010.
Zakir Abdul-Karim Naik (s. 18. lokakuuta 1965 Mumbai) on intialainen muslimisaarnaaja. Hän on koulutukseltaan ja alkuperäiseltä ammatiltaan lääkäri.
Naik on etnisyydeltään konkani ja uskonnolliselta kannaltaan sunnamuslimi. Hän perusti Islamic Research Foundationin.
Naik on tullut tunnetuksi lukuisilla puheillaan, joita hän on pitänyt laajalti kansainvälisesti – sekä islamvoittoisissa että muissa maissa. Useat puheista on saatavilla myös nauhoitettuina.
Vuonna 2016 Naik pakeni Intiasta Malesiaan, kun eräs Bangladeshissa tapahtuneen terrori-iskun tekijöistä kertoi Naikin saarnojen vaikuttaneen häneen. Intiassa häntä syytetään rahanpesusta, terrorismin rahoittamisesta ja kiihottamisesta ei-muslimeita vastaan. Britannia, Malesia ja Kanada ovat kieltäneet Naikia saarnaamasta maissaan.
Hänelle myönnettiin vuonna 2015 Kuningas Faisalin kansainvälinen palkinto palveluksesta islamille. Naik on saarnoissaan kertonut juutalaisten hallitsevan Yhdysvaltoja ja kutsunut Yhdysvaltoja maailman suurimmaksi terroristiksi sekä todennut uskovansa syyskuun 11. päivän terrori-iskujen olleen lavastettuja.
Zakir Naik on kirjoittanut muun muassa teoksen Quran and Science, jossa hän esittelee 33 Koraanissa esiintyvää modernin tieteen löytämää keksintöä, niiden joukossa alkuräjähdys ja maan pallonmuotoisuus.
Wikimedia Commonsissa on kuvia tai muita tiedostoja aiheesta .
William Zephyrine Gomes

William Zephyrine Gomes (26. elokuuta 1916 Karachi – 5. maaliskuuta 2004) oli intialainen roomalaiskatolinen piispa. Hänet vihittiin papiksi Bombayn arkkihiippakuntaan 22. joulukuuta 1941 ja nimitettiin sen vihkipiispaksi sekä Parlaisin titulaaripiispaksi 18. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.
Gomes sai 12. kesäkuuta 1967 nimityksen Poonan piispaksi, jona hän toimi, kunnes erosi tehtävistään 1. joulukuuta 1976. Hän osallistui Vatikaanin toiseen kirkolliskokoukseen.
Whitney (albumi)

| Whitney Whitney Houston |
| --- | --- | --- |

Studioalbumin tiedot
 Julkaistu: 29. kesäkuuta 1987
 Formaatti: CD
 Tuottaja(t): Narada Michael Walden, Michael Masser, Jellybean Benitez, Kashif
 Tyylilaji: Pop
 Levy-yhtiö: Arista Records
Whitney Houstonin muut julkaisut
| Whitney Houston 1984 | Whitney 1987 | I'm Your Baby Tonight 1990 |
Whitney on yhdysvaltalaisen laulajan Whitney Houstonin toinen studioalbumi. Se julkaistiin 29. kesäkuuta vuonna 1987.
Albumista tuli ensimmäinen naisartistin albumi, joka debytoi Yhdysvalloissa abumilistan sijalla yksi. Albumin kappaleista neljä meni ennätyksellisesti singlelistan ykköseksi (ennätys jonka Michael Jackson rikkoi vuonna 1988).
Albumin kappale "I Wanna Dance with Somebody" myös palkittiin Grammy-palkinnolla.
Albumilta julkaistiin singleinä kappaleet  "I Wanna Dance With Somebody", "Didn't We Almost Have It All", "So Emotional", "Where Do Broken Hearts Go" sekä "Love Will Save The Day".
Whitney on Whitney Houstonin myydyin levy Suomessa, noin 59 000 myydyllä kappaleella.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | I Wanna Dance with Somebody (Who Loves Me) | George Merrill, Shannon Rubicam | Narada Michael Walden | 4.52 |  |  |  |  |  |
| 2. | Just the Lonely Talking Again | Sam Dees | Narada Michael Walden | 5.34 |  |  |  |  |  |
| 3. | Love Will Save the Day | Toni C. | John Benitez | 5.25 |  |  |  |  |  |
| 4. | Didn't We Almost Have It All | Michael Masser, Will Jennings | Michael Masser | 5.07 |  |  |  |  |  |
| 5. | So Emotional | Billy Steinberg, Tom Kelly | Narada Michael Walden | 4.37 |  |  |  |  |  |
| 6. | Where You Are | LeMel Humes, James Calabrese, Dyan Humes | Kashif | 4.11 |  |  |  |  |  |
| 7. | Love Is a Contact Sport | Preston Glass | Narada Michael Walden | 4.19 |  |  |  |  |  |
| 8. | You're Still My Man | Michael Masser, Gerry Goffin | Michael Masser | 4.18 |  |  |  |  |  |
| 9. | For the Love of You | O'Kelly Isley, Jr., Ronald Isley, Marvin Isley, Chris Jasper | Narada Michael Walden | 5.33 |  |  |  |  |  |
| 10. | Where Do Broken Hearts Go | Frank Wildhorn, Chuck Jackson | Narada Michael Walden | 4.38 |  |  |  |  |  |
| 11. | I Know Him So Well (Duetto Cissy Houstonin kanssa)  | Tim Rice, Benny Andersson, Björn Ulvaeus | Narada Michael Walden | 4.30 |  |  |  |  |  |
|  |  |  |  | 53.09 |  |  |  |  |  |
Yhtä tyhjän kanssa

| Yhtä tyhjän kanssa> Insignificance |
| --- | --- |

Ohjaaja:  Nicolas Roeg
Käsikirjoittaja:  Terry Johnson
Tuottaja:   Alexander Stuart  Jeremy Thomas 
Säveltäjä:  Stanley Myers
Pääosat:   Michael Emil  Theresa Russell  Tony Curtis  Gary Busey  Will Sampson 
Valmistustiedot
Valmistusmaa:  Yhdysvallat
Tuotantoyhtiö:  Recorded Picture Company Zenith Productions
Levittäjä:  Netflix
Ensi-ilta:  1985
Kesto:  110 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yhtä tyhjän kanssa (Insignificance, suomenkielisessä DVD-julkaisussa nimellä She's the Bomb) on vuonna 1985 ensi-iltansa saanut draamakomediaelokuva, jonka on ohjannut Nicolas Roeg. Käsikirjoittaja Terry Johnsonin omasta näytelmästään sovittaman tarinan tapahtumat sijoittuvat vuoteen 1954 ja kuvitteelliseen kohtaamiseen neljän silloisen superkuuluisuuden kesken: filmitähti Marilyn Monroen (Theresa Russell), senaattori Joseph McCarthyn (Tony Curtis), baseballtähti Joe DiMaggion (Gary Busey) ja fyysikko Albert Einsteinin (Michael Emil).
Vastaanotto

Yhtä tyhjän kanssa kilpaili Cannesissa 1985 Kultaisesta palmusta ja voitti teknisistä ansioistaan CST-palkinnon.
Helsingin Sanomien Helena Ylänen näki elokuvan tuoreeltaan Cannesissa ja luonnehti sitä rakastettavaksi vakavaksi komediaksi, johon on pystytty loihtimaan paljon 1950-luvun elokuvista tuttua tarkkuutta ja nasevuutta: ”Dialogi on loistava, henkilöhahmot on piirretty monisäikeisiksi ja samalla niille on annettu symbolista ulottuvuutta ja kaikupohjaa.” Elokuva ei päässyt Suomessa teatterilevitykseen, mutta se on esitetty Yle TV1 -kanavalla marraskuussa 1990 ja heinäkuussa 1999 ja julkaistu suomenkielisin tekstein DVD-levynä nimellä She’s the Bomb vuonna 2006. Helsingin Sanomien tv-sivulla marraskuussa 1990 Mikael Fränti kirjoitti elokuvan olevan ihastuttavan roegmainen komedia, jossa pähkähullut ja älyiliset ideat ottavat alati mittaa toisistaan. Fräntin mielestä Roeg puhuu suurista kysymyksistä, kuten ydinsodan vaarasta ja kommunistivainoista, mutta antaa samalla merkityksen pienillekin asioille.
Kyynel (kappale)

| ”Kyynel” Maj Karman Kauniit Kuvat |
| --- | --- | --- |

Singlen tiedot
 Albumilta: Sodankylä
 Julkaistu: 2004
 Formaatti: CDS
 Tuottaja(t): Gabi Hakanen, King Alcohol
 Tyylilaji: alternative rock
 Kesto: 02.46
 Levy-yhtiö: Megamania
Maj Karman Kauniiden Kuvien muut singlet
| ”Katutyttöjen laulu” 2003 | ”Kyynel” 2004 | ”Sodankylä” 2005 |
Kyynel on alternative rock -yhtye Maj Karman Kauniiden Kuvien yhtyeen kuudennelta studioalbumilta Sodankylä. Se julkaistiin vuonna 2004 levymerkillä Megamania.
Kappaleet

Kyynel – 2.46
Rautavaara – 2.51 (Garage-Versio)
Very Important Person – 3.09 (Live)
Kokoonpano

Herra Ylppö – laulu
Häiriö – kitara, taustalaulu
J. Savolainen – rummut
V.V.V. – basso
+
Tuomo Saikkonen – taustalaulu (kappale 1)
Kokoonpano > Tuotanto

Gabi Hakanen – tuottaja, äänittäjä, miksaaja (kappale 1)
King Alcohol – tuottaja, äänittäjä, miksaaja (kappale 2 & 3)
Jukka Nykänen – äänittäjä (kappale 3)
Janne Halmkrona – tuottaja
Erno Laitinen – äänittäjä
Aiheesta muualla

Kyynel discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Koru

Timanttireunukselliset ammoniittikorut (riipukset ja korvakorut) istutettuina 14 karaatin kultaan.
Englannin kuningatar Henrietta Marian helmikorut, 1660.
Koru on ihmisen vartalolla tai vaatetuksessa oleva somisteena käytettävä pienehkö, yleensä arvokas koriste-esine.